***Petite Maman*, de Céline Sciamma, obre la nova temporada del Cineclub del Centre de Lectura**

El Cineclub del Centre de Lectura de Reus enceta aquest divendres 14 de gener, a les 21.00, la nova temporada, amb la projecció de la pel·lícula *Petite Maman*, de Céline Sciamma. Totes les pel·lícules es projectaran al Teatre Bartrina, a les 21.00. El preu de les entrades és de 3 euros socis i 6 euros no socis. Programació de gener i febrer:

**Divendres 14 de gener**

*Petite maman*, de Céline Sciamma. França, 2021. VOS. 72 min.

La Nelly té vuit anys i acaba de perdre la seva àvia. Mentre ajuda els pares a buidar la casa on la mare va créixer, explora el bosc que l’envolta, on la mare solia jugar de petita. Al bosc, la Nelly hi coneix una altra xiqueta de la seva edat. Entre jocs i confidències desvelaran un fascinant secret.

**Divendres 4 de febrer**

*Buñuel en el laberinto de las tortugas*, de Salvador Simó. Espanya, 2018. VO. 80 min.

Pel·lícula d’animació, que narra el rodatge a de la pel·lícula *Las Hurdes, tierran sin pan*, de Luis Buñuel l’any 1933.

**Divendres 11 de febrer**

*Guzento so* (*La ruleta de la fortuna y la fantasía*), de Ryûsuke Hamaguchi. Japó, 2021. VOS. 121 min.

Narrada en tres moviments, la pel·lícula és una col·lecció d’històries protagonitzades per personatges femenins, que tracen les trajectòries entre les seves eleccions i penediments. Un triangle amorós inesperat, un parany de seducció fallit i un matx que resulta d’un malentès.

**Divendres 18 de febrer**

*Benedetta*, de Paul Verhoeven. França, 2021. 131 min. VOS.

Itàlia, segle XVII. Benedetta Carlini arriba al convent de Pescia, a la Toscana, on assegura que fa miracles des que era jove. Adaptació de la novel·la *Immodest Acts: Sexuality*, de Judith C. Brown, que gira al voltant de la sexualitat en un convent i l’homosexualitat d'una de les monges.

**Divendres 25 de febrer**

*Sis dies corrents*, de Neus Ballús. Catalunya, 2021. 85 min. VO.

A fi de superar la setmana de prova en una empresa, un jove lampista marroquí ha de bregar amb les excentricitats de clients i companys de feina per igual.